SYKMELDT: Vågå-ordfører Rune Øygard (Ap) forblir sykmeldt en uke til. Foto: BJØRN THUNÆS

Fortsatt sykmelding for siktet Vågå-ordfører

Den overgrepssiktede ordføreren i Vågå blir sykmeldt i ytterligere en uke. Deretter skal han tilbake i ordførerjobben.

Oppdatert 22. mars 2016

Artikkelen er over åtte år gammel



Rune Øygard kommer dermed ikke tilbake på jobb som ordfører i Oppland-kommunen førstkommende mandag.

BAKGRUNN: Ap-ordfører siktet i overgrepssak

- Jeg har ikke fått sykmeldingen formelt, men fikk i dag en muntlig beskjed fra Øygard selv om at han blir sykmeldt også ut neste uke, sier rådmann Tor Arne Gangsø i Vågå kommune til NTB.

Rune Øygard har selv sagt at han ønsker seg tilbake til jobben når sykmeldingen hans går ut. Han er nå sykmeldt fram til søndag 23. oktober.

Les også: Vil avhøre Stoltenberg i påstått overgrepssak

- Han skal tilbake til jobben når sykmeldingsperioden er over, sier hans forsvarer Mette Yvonne Larsen til NTB.

Begrunnelsen for å gå tilbake til jobb er at når man ikke er syk, så jobber man. Og i Øygards tilfelle ønsker samfunnet i Vågå han tilbake, samtidig som han selv ønsker å jobbe, understreker advokaten.

- Han vil vurdere å overlate de mer sentrale og offentlige oppgaver til varaordfører for en periode, sier hun.

Vågå-ordføreren stiller seg fortsatt uforstående til anklagene mot ham. I midten av september ble han siktet for å ha hatt seksuell omgang med en jente under 16 år, etter at jenta og hennes foreldre hadde anmeldt ham.

- Ut fra bevissituasjonen i dag så er det ikke fremkommet opplysninger som styrker mistanken eller underbygger siktelsen, sier Mette Yvonne Larsen.

Publisert: 14.10.11 kl. 11:09 Oppdatert: 22.03.16 kl. 13:42

Mer om Øygard-saken